
TUDOMÁNYOS ÉS TECHNOLÓGIAI MINISZTÉRIUM

Álláspályázat
Nemzeti Kutatási, Fejlesztési és Innovációs Hivatal Elnöki tisztségének betöltésére
Az NKFI Hivatal elnökének feladatai:

Az NKFI Hivatal egyszemélyi felelős vezetője az elnök.

Az NKFI Hivatal elnöke

1. felelős az NKFI Alap éves programstratégiája keretében meghirdetendő pályázatok portfóliójának elkészítéséért;
2. felelős az NKFI Alap éves programstratégiájának jóváhagyásra felterjesztéséért,
3. felelős az NKFI Hivatal számára jogszabályban előírt és az NKFI Hivatal munkaprogramjában megfogalmazott, továbbá az NKFI Alap éves programstratégiájában meghatározott célok és feladatok magas színvonalú megvalósításáért,
4. innovációs ügyekben ellátja a tudománypolitika koordinációjáért felelős miniszter által ráruházott képviseleti és egyéb feladatokat,
5. részt vesz a Kormány kutatási, fejlesztési és innovációs stratégiájának (a továbbiakban: KFI stratégia) megalkotásával és megvalósításával összefüggő feladatok ellátásában, a kutatás-fejlesztés és az innováció szabályozásával, valamint az NKFI Hivatal tevékenységével kapcsolatban – a tudománypolitika koordinációjáért felelős miniszter útján – előterjesztést, javaslatot tesz a Kormány részére,
6. meghatározza az NKFI Hivatal általános célkitűzéseit, kiemelt céljait,
7. jogszabályban meghatározott mértékben rendelkezik az NKFI Hivatal költségvetési szerv előirányzata felett,
8. gondoskodik az NKFI Hivatal és az NKFI Alap fejezetek költségvetési javaslata és beszámolója tervezetének az irányító szerv részére történő megküldéséről,
9. felelős a feladatai ellátásához az NKFI Hivatal kezelésébe, használatába adott vagyon rendeltetésszerű működtetéséért,
10. felelős az NKFI Hivatal és az NKFI Alap gazdálkodásában a szakmai hatékonyság és a gazdaságosság követelményeinek érvényesítéséért, a tervezési, beszámolási, információszolgáltatási kötelezettség teljesítéséért, annak teljességéért és hitelességéért, a gazdálkodási lehetőségek és kötelezettségek összhangjáért,
11. felkéri az NKFI Alap Innovációs Alaprésze és Missziók Alaprésze tekintetében a KFItv. szerinti értékelő testületek elnökeit, társelnökeit és tagjait,
12. az NKFI Alap Kutatási Alaprésze tekintetében a tudományos társelnök egyetértésével normatív utasításban határoz az NKFI Alapból meghirdetett pályázatok és finanszírozott támogatások kezelésének eljárásrendjéről,
13. a KFI program- és projektértékelés során megfogalmazott javaslatok figyelembevételével – az NKFI Alap Kutatási alaprésze tekintetében a társelnök egyetértésével – dönt a szükséges intézkedésekről,
14. irányítja az NKFI Hivatal hivatali szervezetét,
15. gondoskodik az NKFI Hivatal éves munkatervének előkészítéséről és az irányítást ellátó miniszter részérő történő felterjesztésről, valamint jóváhagyja a munkatervi feladatok megvalósulásáról szóló beszámolót,
16. felelős az NKFI Hivatal SZMSZ-ének előkészítéséért és az irányítást ellátó miniszterhez történő előterjesztéséért, jóváhagyja az általa irányított szervezeti egységek és a kutatás-fejlesztési, valamint innovációs szakmai feladatokban közreműködő testületek ügyrendjét,
17. felelős a belső kontrollrendszer kialakításáért, működtetéséért és fejlesztéséért,
18. biztosítja a belső ellenőrzés működési feltételeit,
19. gondoskodik az integritás irányítási rendszer kialakításáról és működtetéséről,
20. az NKFI Hivatal kormánytisztviselői és munkavállalói (a továbbiakban együtt: munkatárs) felett teljeskörűen gyakorolja mindazon munkáltatói jogokat, amelyeket jogszabály nem utal más szerv vagy személy hatáskörébe, és amelyek gyakorlását az NKFI Hivatal más vezetőjére nem ruházott át,
21. feladat- és hatáskörében a minősített adat védelméről szóló 2009. évi CLV. törvény szerinti átruházott jogkörben minősítő jogkörrel rendelkezik,
22. a feladat ellátását támogató szervezeti egységek meghatározásával egyidejűleg kijelöli az elektronikus információs rendszer biztonságáért felelős személyt, az integritás tanácsadót, az adatvédelmi tisztviselőt, a biztonsági vezetőt és az esélyegyenlőségi referenst, irányítja és felügyeli munkájukat,
23. előterjesztést tesz állami kitüntetésekre, szakmai díjakat adományoz, a kiemelkedő munkát végző munkatársakat elnöki dicséretben és egyéb elismerésben részesítheti,
24. dönt és intézkedik azokban az ügyekben, amelyeket jogszabály kifejezetten a költségvetési szerv vezetőjének személyes hatáskörébe utal, vagy amelyeket jogszabály alapján az NKFI Hivatal elnöke egyébként a saját hatáskörébe vonhat,
25. meghatározza az NKFI Hivatal tulajdonosi joggyakorlása alá tartozó gazdasági társaságokkal összefüggő hivatali ügyintézés eljárásrendjét,
26. kialakítja és rendszerezi a költségvetési szerv folyamatait, írásban kijelöli a folyamatok működésében részt vevő szervezeti egységeket, valamint a folyamatgazdák személyét (folyamatgazda kijelölése),
27. felelős a költségvetési szerv ellenőrzési nyomvonalának elkészítéséért és folyamatos aktualizálásáért
28. normatív utasításban határoz a szervezeti integritást sértő események kezelésének eljárásrendjéről, valamint az integrált kockázatkezelés eljárásrendjéről.
29. kétévente részt vesz a belső kontrollrendszer témakörében az államháztartásért felelős miniszter által meghatározott továbbképzésen (a továbbképzésen való részvételre írásban – a költségvetési szerv gazdasági vezetője vagy belső ellenőrzési vezetője kivételével – a költségvetési szerv valamely vezető állású munkatársát, a belső kontroll felelőst vagy az integritás tanácsadót jelölheti ki,
30. meghatározza az iratkezelés szervezeti rendjét, az iratkezelésre, valamint az azzal összefüggő tevékenységekre vonatkozó feladat- és hatásköröket, továbbá kijelöli az iratkezelés felügyeletét ellátó vezetőt,
31. köteles olyan szabályzatokat kiadni, amelyek biztosítják a rendelkezésre álló források átlátható, szabályszerű, szabályozott, gazdaságos, hatékony és eredményes felhasználását.

Az NKFI Hivatal elnöke teljes körűen képviseli az NKFI Hivatalt, és – a kezelő szervi kijelölésre tekintettel – felelősként eljár az NKFI Alap ügyeiben a belföldi és külföldi természetes és jogi személyek, valamint egyéb szervezetek, a Kormány és tagjai, valamint az Országgyűlés és bizottságai előtt. Az elnök a vonatkozó jogszabályok keretei között teljes körű utasításadási, képviseleti, kiadmányozási, kötelezettségvállalási és utalványozási jogkörrel rendelkezik az NKFI Hivatalt és – a jogszabályokban meghatározott körben – az NKFI Alapot érintő ügyekben, továbbá a jogalkotásról szóló törvényben foglaltak szerint szervezetszabályozási jogkört gyakorol.

Az elnök közvetlenül irányítja
a) az elnökhelyettesek,
b) az Elnöki Kabinet,
c) a jogszabályokban meghatározott keretek között a belső ellenőrzés,
d) az integritás tanácsadó, valamint
e) az elektronikus információs rendszer biztonságáért felelős személy tevékenységét.

Jelentkezési feltételek:

Az NKFI Hivatal elnökévé az választható meg, aki
1. magyar állampolgár;
1. büntetlen előéletű;
1. felsőfokú végzettséggel, valamint a kutatás, fejlesztés, innováció vagy tudománypolitika területén legalább 10 éves szakmai és legalább 5 éves vezetői tapasztalat rendelkezik;
1. tárgyalóképes angol nyelvtudással rendelkezik.

A pályázat során előnyt jelent: 
1. doktori fokozat (PhD/DLA vagy azzal egyenértékű tudományos fokozat) 
1. a magyar kutatási, fejlesztési és innovációs ökoszisztéma és intézményrendszer érdemi ismerete;
1. kutatásfinanszírozási és/vagy pályázati rendszerek működésének ismerete;
1. nemzetközileg elismert tudományos vagy innovációs teljesítmény.

A pályázattal együtt benyújtandó dokumentumok:

1. szakmai önéletrajz a csatolt minta szerint tartalommal (1. sz. melléklet);
1. szakmai koncepció, a szervezet rövid és hosszútávú stratégiájára, felépítésére, nemzetközi beágyazottságára vonatkozóan, amelyet a Hivatal elnökeként kíván megvalósítani (legalább öt, legfeljebb tíz oldal terjedelemben);
1. összeférhetetlenségi és kizáró okokra vonatkozó nyilatkozat a csatolt minta szerint (2. sz. melléklet);
1. nyilatkozat a személyes adatok kezeléséről és a pályázat nyilvánosságáról a csatolt minta szerint (3. sz. melléklet).

A pályázat benyújtásának módja:

A pályázatokat a Tudományos és Technológiai Minisztérium által megjelölt elektronikus elérhetőségre kell benyújtani:
1. magyar nyelven;
1. kizárólag elektronikus levélben, a palyazat.nkfih@ttm.gov.hu címre, aláírt PDF formátumban vagy elektronikus aláírással ellátva;
1. az elektronikus levél tárgyában az alábbi tárgykódot szükséges feltüntetni: „PÁLYÁZAT_NKFIH_ELNÖK”.


A pályázatok beérkezésének határideje:

2026. október 11. (vasárnap) 23:59 napjáig.
Határidőben benyújtottnak az a pályázat minősül, amely eddig az időpontig a megjelölt elektronikus címre beérkezik. A határidőn túl benyújtott pályázat nem kerül értékelésre. 

A pályázat értékelésének folyamata:

I. szakasz – A személyes meghallgatásra behívott pályázók kiválasztása (várhatóan 2026. október)
II. szakasz – Személyes meghallgatás (várhatóan 2026. október-november)
III. szakasz – Döntés (várhatóan 2026. november)

A formai és tartalmi feltételeknek megfelelő pályázatok előszűrését és a személyes meghallgatásokat követően a Tudományos és Technológiai Minisztérium saját mérlegelési jogkörében dönt, melynek eredményéről a pályázók e-mailben tájékoztatást kapnak. A döntés meghozatalában a Tudományos és Technológiai Minisztérium szakértői, valamint a tudománypolitika és az innovációs szektor képviselői vesznek részt. A pályázat keretében nincs lehetőség hiánypótlásra, az elbírálás a benyújtott adatok és pályázati dokumentumok alapján történik.

Adatkezelés:

A pályázat kiírója és egyben az Adatkezelő: a Tudományos és Technológiai Minisztérium (TTM – székhelye: 1011 Budapest, Vám utca 5-7., elérhetősége: ugyfelszolgalat@ttm.gov.hu, képviselője: Tanács Zoltán, miniszter). Az adatkezelés jogalapja: az Adatkezelő pályázat lefolytatásához és költségvetési szerv vezetőjének illetve vezető-helyettesének kiválasztásához fűződő jogos érdeke. A kezelt adatok köre: a pályázó természetes személy neve, lakcíme, elérhetősége (telefonszáma, email címe), a pályázati felhívásban megjelölt végzettségek, képesítések igazolásáról szóló dokumentumok és a pályázati anyagban a pályázó által közölt adatok. Az adatkezelés időtartama: A pályázat beérkezésétől a pályázat végső elbírálásának napját követő 60. napig, de legkésőbben 2027. március 31. napjáig. A formai okból visszautasított pályázatokat az elbírálást követő napig, az elbírált, de nem nyertes pályázatokat pedig a végső elbírálást követő 60. napig az Adatkezelő megsemmisíti. Az Adatkezelő fenntartja a jogot, hogy a pályázatok érdemi tartalmát – a személyes adatok felismerhetetlenné tétele mellett – nyilvánosságra hozza. Adatbiztonsági szabályok: a pályázatot fogadó email cím kezelője a Tudományos és Technológiai Minisztérium. A pályázatok feldolgozása során az Adatkezelő külső szolgáltatást és adatfeldolgozói támogatást nem vesz igénybe. Jogorvoslat: Az adatkezeléssel kapcsolatos jogorvoslati kérelmet a Nemzeti Adatvédelmi és Információszabadság Hatóság (NAIH) részére lehet előterjeszteni (1055 Budapest, Falk Miksa utca 9-11., további információ az alábbi aloldalon érhető el: https://www.naih.hu/adatkezeles-erintettjekent-fordulok-a-hatosaghoz/adatvedelmi-hatosagi-eljaras-gdpr) 

Kapcsolattartás:

A pályázattal kapcsolatos esetleges kérdéseket szintén a fenti e-mail-címre lehet küldeni, a Tudományos és Technológiai Minisztérium válaszadása mérlegelés alapján történik. A kapcsolattartás nem irányulhat a pályázat előzetes tartalmi értékelésére.
Budapest, 2026. szeptember 9.
1. sz. melléklet
ÖNÉLETRAJZ
Személyes és szakmai adatok
1. Személyes adatok
	ARCFÉNYKÉP
	Vezetéknév / Utónév: 
1.2. Vezetéknév/Utónév: 
1.3. Születési név: 
1.4. Anyja neve: 
1.5. Nem: 
1.6. Születési hely, idő: 
1.7. Családi állapot: 
1.8. Állampolgárság: 
1.9. Lakcím: 
1.10. Telefonszám(ok), E-mail: 


2. Betöltött / betölteni kívánt munkakör
	Munkakör megnevezése
	


3. Szakmai tapasztalat
A szakmai tapasztalatokat időrendi sorrendben, lehetőleg a legutóbbi munkaviszonnyal kezdve kell feltüntetni.
	3.1. Időtartam
	

	3.2. Foglalkozás / beosztás / jogviszony
	

	3.3. Főbb tevékenységek és feladatkörök
	



	3.4. Munkáltató neve és címe
	


	3.5. A jogviszony megszűnésének / megszüntetésének jogcíme
	


További szakmai tapasztalat: Az alábbi táblázat másolható minden további munkaviszonyhoz / jogviszonyhoz.
	Időtartam
	 /  /  –  /  / 

	Foglalkozás / beosztás / jogviszony
	

	Főbb tevékenységek és feladatkörök
	


	Munkáltató neve és címe
	

	Megszűnés / megszüntetés jogcíme
	



4. Tanulmányok
	4.1. Végzettség / képesítés megnevezése
	

	4.2. Oktatást / képzést nyújtó intézmény neve
	

	4.3. Egyetemi / főiskolai végzettség esetén a kar
	

	4.4. Tagozat
	

	4.5. Diploma minősítése
	

	4.6. Diplomamunka / szakdolgozat címe és minősítése
	


	4.7. Főbb tárgyak / gyakorlati képzés
	


	4.8. Időtartam
	


További tanulmányok / képzések: A fenti blokk szükség szerint megismételhető.
5. Készségek és kompetenciák
5.1. Nyelvismeret – az Europass önértékelési rendszer szerint
	Nyelv
	Szövegértés
	Beszéd
	Írás
	Okmánnyal igazolt nyelvismeret

	
	
	
	
	

	
	
	
	
	

	
	
	
	
	

	
	
	
	
	


Europass szintjelölés: A1 / A2 / B1 / B2 / C1 / C2.  A szintet külön a szövegértés, beszéd és írás esetében lehet megadni.
6. Szakmai és tudományos eredmények bemutatása
	Szakmai eredmény / teljesítmény
	Időszak
	Betöltött szerep, személyes hozzájárulás
	Eredmény / hatás

	
	
	
	

	
	
	
	

	
	
	
	

	
	
	
	


Megjegyzés: A sablon a megadott tartalmi elemeket tartalmazza, és szabadon bővíthető további szakmai tapasztalatokkal, tanulmányokkal, készségekkel és kompetenciákkal.


2. sz. melléklet
ÖSSZEFÉRHETETLENSÉGI ÉS KIZÁRÓ OKOKRA VONATKOZÓ NYILATKOZAT
a Nemzeti Kutatási, Fejlesztési és Innovációs Hivatal elnöki tisztségének betöltésére kiírt pályázathoz
	Név:
	 

	Születési hely, idő:
	 

	Anyja neve:
	 


 
Alulírott, büntetőjogi felelősségem tudatában az alábbi nyilatkozatokat teszem.
1. Büntetlen előélet
Nyilatkozom, hogy a kormányzati igazgatásról szóló 2018. évi CXXV. törvény szerinti – büntetlen előélettel összefüggő – feltételeknek megfelelek.
2. Összeférhetetlenség
Az alábbi két lehetőség közül egyet jelölök meg:
	☐ Kijelentem, hogy velem szemben összeférhetetlenségi ok nem áll fenn.
	☐ Kijelentem, hogy velem szemben az alábbi, jogszerűen megszüntethető összeférhetetlenségi ok áll fenn, és kinevezésem esetére vállalom annak megszüntetését:


 
	
	 

	
	 



3. A pályázatban foglaltak valódisága
Nyilatkozom, hogy a pályázatomban foglalt adatok, tények és nyilatkozatok a valóságnak megfelelnek, és a csatolt másolatok az eredeti okiratokkal mindenben megegyeznek.
Alulírott kijelentem, hogy a jelen nyilatkozat 1., 2. és 3.  pontjában foglalt nyilatkozatokat a jelen okirat aláírásával egyidejűleg, együttesen teszem meg, és az azokban foglalt adatok és tények a valóságnak megfelelnek, illetve hiánytalanok.
 
Kelt: ……………………………………, 2026. ………………………… hó ……… nap
 
………………………………………………………
a pályázó aláírása


3. sz. melléklet
NYILATKOZAT A SZEMÉLYES ADATOK KEZELÉSÉRŐL
a Nemzeti Kutatási, Fejlesztési és Innovációs Hivatal elnöki tisztségének betöltésére kiírt pályázathoz
	Név:
	 

	Születési hely, idő:
	 

	Anyja neve:
	 


 
Jelen nyilatkozat aláírásával és a pályázatom és mellékleteinek benyújtásával kijelentem, hogy az abban foglalt adatok kezeléséhez hozzájárulok.
Tudomásul veszem, hogy a pályázati eljárás során akár a beküldött pályázatban, akár meghallgatás keretében közölt személyes és különleges személyes adataim kezelésére a kiválasztási eljárás lefolytatása céljából kerül sor.

















Kelt: ……………………………………, 2026. ………………………… hó ……… nap
 
………………………………………………………
a pályázó aláírása

